「新夏蘭特」經理人現身奧脫福 同邊隊傾？
2024年05月13日 22:03
東網電視
更多新聞短片
施斯高經理人現身奧脫福。(Getty Images)
英超「魔仙會」落幕，阿仙奴作客1比0擊敗曼聯，賽後有人發現，RB萊比錫前鋒施斯高經理人巴沙諾域在社交網上載相片，在奧脫福現場睇波，令人聯想佢同對賽兩隊有大生意洽談。
「轉會專家」羅曼諾報道，20歲嘅施斯高今季在RB萊比錫交出17球2助攻，表現優異，而且身價相對便宜，德國《轉會市場》估價為4,000萬歐元(約3.36億港元)，RB萊比錫嘅違約金略高，要價6,500萬歐元(約5.46億港元)，吸引歐洲各大豪門注視，包括曼聯同阿仙奴。
該位20歲斯洛文尼亞國腳今季由薩爾斯堡加盟RB萊比錫，轉會費2,700萬歐元(約2.27億港元)，其踢法同身型同艾寧夏蘭特相似，外號「新夏蘭特」，著名記者斯基拉報道，車路士、PSG都打算提出斟介，AC米蘭近日亦加入戰團。
如今經理人巴沙諾域今次在奧脫福現身，令人聯想佢有可能同曼聯或阿仙奴高層見面，商討轉會可能性，總之就唔只睇波咁簡單。